શ્રીનગર, 21 ઑક્ટોબરઃબારામૂલા બાઇપાસ પર આતંકી હુમલાના ચોવીસ કલાક બાદ શનિવારે સાંજે ઉત્તર કાશ્મિરના સોપોરમાં એક અથડામણમાં બે સુરક્ષાકર્મી ઇજાગ્રસ્ત થઇ ગયા. આતંકીઓ એક વિસ્તારમાં છુપાયેલા છે, જેમની શોધખોળ માટે આખા વિસ્તારને ઘેરી લેવામાં આવ્યો છે. સેના અને આતંકવાદીઓ વચ્ચે અથડામણ ચાલી રહી છે. આ વચ્ચે એવા સમાચાર આવી રહ્યાં છે કે આતંકવાદીઓ દ્વારા સેનાના એક જવાનને બંધક બનાવવામાં આવ્યો છે. સેનાએ આખા વિસ્તારને ખાલી કરાવ્યું છે.